| Medaljeoversikt |
| --- |
| Konkurrerte for Spania Spania |
| Friidrett: |
| Friidrett EM i friidrett |
| Bronse | Berlin 2018 |  4x400 m |
| Friidrett EM i friidrett innendørs |
| Gull | Toruń 2021 | 400 m |
| Sølv | Glasgow 2019 | 400 m |
| Sølv | Glasgow 2019 | 4x400 m |
| Friidrett Lag-EM i friidrett (Super League) |
| Gull | Lille 2017 |  4x400 m |
| Bronse | Bydgoszcz 2019 |  400 m |

**Óscar Husillos** (født 18. juli 1993 i Astudillo) er en spansk friidrettsutøver som representerer C. A. Adidas. 

Han er 12 ganger spansk mester på ulike sprintdistanser (pr mars 2021), og ble europamester på 400 meter innendørs i 2021.

Idrettskarriere
---------------

### 2011 - 2013

Husillos fikk sølv på 200 meter under det spanske mesterskapet innendørs i 2011, og han ble spansk juniormester på 200 meter innendørs. I 2012 ble han på nytt spansk juniormester på 200 meter innendørs, og han deltok i Junior-VM i friidrett 2012, der han ble slått ut i semifinalen på 200 meter, der han løp på 21,82.

### 2014 - 2015

I februar 2014 ble han spansk U23-mester på 200 meter innendørs. Han vant også 200 meter under spansk mesterskap i friidrett innendørs 2014, og vant med det sin første nasjonale seniortittel. Han deltok på det spanske laget på 4 x 200 meter under Stafett-VM i friidrett 2014, men disse ble diskvalifisert i forsøksheatet. Han representerte Spania under U23-middelhavsmesterskapet i friidrett 2014, og kom der på sjetteplass på 200 meter. Under det spanske U23-mesterskapet i 2014 kom han på fjerdeplass på 200 meter.

Han vant 200 meter under det spanske U23-mesterskapet utendørs i 2015. Under spansk mesterskap i friidrett 2015 kom han på femteplass på 200 meter, og han fikk sølv på 4 x 100 meter stafett.

### 2016 - 2017

Under spansk mesterskap i friidrett innendørs 2016 vant han 200 meter, med ny personlig rekord på 21,04 sekunder. Han deltok på spanias stafettlag på 4 x 100 meter stafett under EM i friidrett 2016, men disse ble diskvalifisert i forsøksheatet. I juli 2016 vant han 200 meter under spansk mesterskap i friidrett 2016.

Under spansk mesterskap i friidrett innendørs 2017 vant han 400 meter, med ny personlig rekord på 45,92 sekunder. Han løp også 400 meter under EM i friidrett innendørs 2017, men ble slått ut i semifinalen. Han deltok i Meeting Iberoamericano de Atletismo 2017, og fikk der bronse på 400 meter. Spania deltok i Super League under Lag-EM i friidrett 2017, og han kom der på åttendeplass på 200 meter, men Spania vant der 4 x 400 meter stafett, med Husillos på laget. Spania kom på femteplass i Super League i dette mesterskapet. I juli fikk han gull på 400 meter og 4 x 400 meter stafett under spansk mesterskap i friidrett 2017. Han deltok i VM i friidrett 2017, og ble der slått ut i semifinalen på 400 meter, til tross for ny personlig rekord på 45,16 sekunder. På 4 x 400 meter stafett kom Spania på femteplass.

### 2018 - 2019

Husillos brøt «21-sekundersgrensen» i 2018, først under det spanske mesterskapet for klubblag, der han løp på 20,86, deretter under spansk mesterskap i friidrett innendørs 2018, der han løp på 20,68 i semifinalen og 20,69 i finalen, og vant der denne øvelsen. Han løp først i mål på 400 meter under VM i friidrett innendørs 2018, med tiden 44,92, men ble diskvalifisert for å trå innenfor sin bane. Han hadde best tid i semifinalene, med 45,69 sekunder. Han fikk to nye nasjonale gullmedaljer under spansk mesterskap i friidrett 2018, der han vant 400 meter og fikk gull på 4 x 400 meter stafett. Han representerte Spania under EM i friidrett 2018, der Spania fikk bronse på 4 x 400 meter stafett. Individuelt kom han på sjetteplass på 400 meter.

Han vant 400 meter under spansk mesterskap i friidrett innendørs 2019, og han fikk sølv på 400 meter under EM i friidrett innendørs 2019, bak Karsten Warholm. Spania fikk også sølv på 4 x 400 meter stafett, med ny nasjonal rekord på 3:06,32. Husillos løp der sammen med Manuel Guijarro, Lucas Búa og Bernat Erta. Spania deltok igjen i Super League under Lag-EM i friidrett 2019, og Husillos kom der på tredjeplass på 400 meter. Spania kom på fjerdeplass på 4 x 400 meter stafett, og kom på sjetteplass totalt i lagkonkurransen. Han vant 400 meter under spansk mesterskap i friidrett 2019, og deltok på Spanias stafettlag på 4 x 400 meter stafett under VM i friidrett 2019, som ble slått ut i forsøksheatet.

### 2020 - 2021

2020-sesongen ble sterkt redusert på grunn av koronaviruspandemien, og Husillos deltok i kun tre stevner innendørs dette året. Han vant 400 meter under spansk mesterskap i friidrett innendørs 2021, og i mars vant han 400 meter under EM i friidrett innendørs 2021.

I 2021 deltok han for Spania under Sommer-OL 2020 i Tokyo på 400 meter der han ble utslått i forsøksheatet.

Referanser
----------

1. ↑   World Athletics Database, World Athletics utøver-ID 264418, oppført som &#211;scar Husillos[Hentet fra Wikidata]
2. 1 2 3 4 5 6 7 8  World Athletics - *Oscar Husillos - Results*, besøkt 7. mars 2021.
3. ↑  «Athletics – Men's 400m - Round 1 - Results» (PDF) **(engelsk)**. olympics.com. 1. august 2021. Arkivert fra originalen (PDF) 12. august 2021. Besøkt 18. august 2021.

Eksterne lenker
---------------

* (en) Óscar Husillos – Olympics.com Rediger på Wikidata

* (en) Óscar Husillos – Olympedia Rediger på Wikidata

* (en) Óscar Husillos – World Athletics Rediger på Wikidata

* (en) Óscar Husillos – European Athletic Association Rediger på Wikidata

| * v
* d
* r
Europamestere på 400 m innendørs, menn |
| --- |
| 
* 1966: Hartmut Koch
* 1967: Manfred Kinder
* 1968: Andrzej Badeński
* 1969: Jan Balachowski
* 1970: Aleksandr Brattsjikov
* 1971: Andrzej Badeński
* 1972: Georg Nückles
* 1973: Luciano Sušanj
* 1974: Fons Brydenbach
* 1975: Hermann Köhler
* 1976: Yanko Bratanov
* 1977: Fons Brydenbach
* 1978: Pietro Mennea
* 1979: Karel Kolář
* 1980: Nikolay Chernetskiy
* 1981: Andreas Knebel
* 1982: Pavel Konovalov
* 1983: Yevgeniy Lomtyev
* 1984: Sergey Lovachov
* 1985: Todd Bennett
* 1986: Thomas Schönlebe
* 1987: Todd Bennett
* 1988: Jens Carlowitz
* 1989: Cayetano Cornet
* 1990: Norbert Dobeleit
* 1992: Slobodan Branković
* 1994: Du'aine Ladejo
* 1996: Du'aine Ladejo
* 1998: Ruslan Mashchenko
* 2000: Iliya Dzhivondov
* 2002: Marek Plawgo
* 2005: David Gillick
* 2007: David Gillick
* 2009: Johan Wissman
* 2011: Leslie Djhone
* 2013: Pavel Maslák
* 2015: Pavel Maslák
* 2017: Pavel Maslák
* 2019: Karsten Warholm
* 2021: Óscar Husillos
* 2023: Karsten Warholm

 |